Presuda Općeg suda od 8. ožujka 2017. – Biernacka-Hoba protiv EUIPO-a – Formata Bogusław Hoba (Formata)
(predmet T-23/16)1
(„Žig Europske unije – Postupak za proglašenje žiga ništavim – Figurativni žig Europske unije Formata – Apsolutni razlog ništavosti – Nepostojanje zle vjere – Članak 52. stavak 1. točka (b) Uredbe (EZ) br. 207/2009 – Relativni razlog ništavosti– Vjerojatnost dovođenja u zabludu – Članak 53. stavak 1. točka (a) i članak 8. stavak 1. točke (a) i (b) Uredbe br. 207/2009”)
Jezik postupka: poljski
Stranke
Tužitelj: Ilona Biernacka-Hoba (Aleksandrów Łódzki, Poljska) (zastupnik: R. Rumpel, odvjetnik)
Tuženik: Ured Europske unije za intelektualno vlasništvo (zastupnici: A. Folliard-Monguiral i K. Zajfert, agenti)
Druga stranka u postupku pred žalbenim vijećem EUIPO-a: Formata Bogusław Hoba (Aleksandrów Łódzki)
Predmet
Tužba podnesena protiv odluke drugog žalbenog vijeća EUIPO-a od 4. studenoga 2015. (predmet R 102/2015-2), koja se odnosi na postupak za proglašenje žiga ništavim između I. Biernacka-Hobe i Formata Bogusław Hoba.
Izreka
Odluka drugoga žalbenog vijeća Ureda Europske unije za intelektualno vlasništvo (EUIPO) od 4. studenoga 2015. (predmet R 102/2015-2) poništava se u dijelu u kojem je žalbeno vijeće odbilo zahtjev za proglašenje žiga ništavim koji se temeljio na relativnom razlogu ništavosti.
U ostalom dijelu tužba se odbija.
EUIPO će snositi vlastite troškove postupka, kao i polovicu troškova Ilone Biernacka-Hobe.
I. Biernacka-Hoba snosit će polovicu vlastitih troškova.
____________
1     SL C 111, 29. 3. 2016.